سرخ و سیاہ

سُرخ و سیاہ (فرانسیس: لُو غوژ اَ لُو نُواغ ، انگریزی: دی ریڈ اینڈ دی بلیک) فرانسیسی ادیب ستاں دال کے شہرۂ اَنام ناول Le Rouge et  le Noir کا اردو ترجمہ ہے۔ یہ ناول پہلی مرتبہ 1830ء میں دو جلدوں میں شائع ہوا تھا۔ انگریزی میں یہ ناول دی ریڈ اینڈ دی بلیک کے عنوان سے شائع ہوا۔ بقول سمرسٹ ماہم یہ دنیا کے دس بہترین ناولوں میں شمار کیا جاتا ہے۔ ممتاز نقاد مظفر علی سید نے اس ناول کو فرانسیسی بلکہ یورپی ادب کے پایۂ بلند کا تعارفیہ قرار دیا ہے۔ اردو اور انگریزی کے علاوہ اس ناول کا دنیا کی متعدد زبانوں میں ترجمہ ہو چکا ہے۔ اس ناول میں جوان پادری کی عشقیہ وارداتوں کے روپ میں دورِ حاضر کے انسان کے دل و دماغ کا عکس پیش کیا گیا ہے۔ ازرا پاونڈ کے مطابق اس ناول میں نثر نگاری کا مرتبہ شاعری کے مرتبے سے بھی بلند ہے۔ ممتاز ادیب نقاد اور مترجم محمد حسن عسکری نے 1962ء میں اس ناول کو مکتبہ جدید کے لیے ترجمہ کیا تھا۔ بعد میں یہ ترجمہ سنگ میل پبلی کیشنز لاہور سے شائع ہوا۔

ترجمے کا فن بہت ہی احتیاط اور جان کنی کا متقاضی ہوتا ہے۔ کسی ایک زبان سے دوسری زبان میں ترجمہ کرنے کے لیے مترجم کو الفاظ کے انتخاب کے لیے زبان میں مہارت اور خاص تکنیک کی ضرورت ہوتی ہے۔ چونکہ محمد حسن عسکری ترجمہ نگاری کے ہنر و فن میں ماہر ہونے کے ساتھ ساتھ ایک افسانہ نگار، محقق، نقاد اور فرانسیسی زبان سے واقف بھی تھے، اس لیے اس اردو ترجمہ میں طبع زاد تحریر کی سی روانی ہے۔ بقول احتشام حسین عسکری کے ترجمے میں اصل ناول کی ساری خوبیاں موجود ہیں۔

 حوالہ جات 

زمرہ:انیسویں صدی کا ادب
زمرہ:انیسویں صدی میں ہونے والے واقعات پر ناول
زمرہ:پیرس میں سیٹ ناول
زمرہ:تاریخی ناول
زمرہ:سیاسی ناول
زمرہ:فرانسیسی تاریخی ناول
زمرہ:فرانسیسی زبان کے ناول
زمرہ:فرانسیسی زبان میں ادب
زمرہ:فرانسیسی کتب
زمرہ:فرانسیسی ناول جن پر فلمیں بنیں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:1830ء کے فرانسیسی ناول